CELEX: 62008TN0151
Language: el
Date: 2008-04-21 00:00:00
Title: Υπόθεση T-151/08: Προσφυγή της 21ης Απριλίου 2008 — Victor Guedes-Indústria e Comércio κατά ΓΕΕΑ — Consorci de l'Espai Rural de Gallecs (GALLECS)

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/39
            
         Προσφυγή της 21ης Απριλίου 2008 — Victor Guedes-Indústria e Comércio κατά ΓΕΕΑ — Consorci de l'Espai Rural de Gallecs (GALLECS)
   (Υπόθεση T-151/08)
   (2008/C 171/74)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Victor Guedes-Indústria e Comércio, SA (Λισαβόνα, Πορτογαλία) (εκπρόσωπος: B. Braga da Cruz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Consorci de l'Espai Rural de Gallecs (Βαρκελώνη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγώντου Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 16ης Ιανουαρίου 2008, η οποία εκδόθηκε στην υπόθεση R 986/2007-2·
            
         
               —
            
            
               να υποχρεώσει το ΓΕΕΑ να απορρίψει την αίτηση καταχωρίσεως του κοινοτικού σήματος αριθ. 3 710 597, για προϊόντα των κλάσεων 29 και 31, και
            
         
               —
            
            
               να καταδικάσει την αντίδικο ενώπιον του τμήματος προσφυγών του ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Consorci de l'Espai Rural de Gallecs
   
      Σήμα προς καταχώριση: το εικονιστικό σήμα «GALLECS» για προϊόντα των κλάσεων 29 και 31 — αίτηση αριθ. 3 710 597
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν δικαίωμα επί σήματος ή σημείου: το εθνικό εικονιστικό σήμα «GALLO» για προϊόντα της κλάσεως 29· το εθνικό εικονιστικό σήμα «GALLO AZEITE NOVO» για προϊόντα της κλάσεως 29· το εθνικό εικονιστικό σήμα «AZEITE GALLO» για προϊόντα της κλάσεως 29· το εθνικό εικονιστικό σήμα «GALLO AZEITE NOVO» για προϊόντα της κλάσεως 29· το κοινοτικό εικονιστικό σήμα «GALLO» για προϊόντα της κλάσεως 29.
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', και του άρθρου 8, παράγραφος 5, του κανονισμού 40/94 του Συμβουλίου, καθόσον το επίμαχο σήμα είναι παρόμοιο με τα προγενέστερα σήματα, η δε χρήση του θα ήταν βλαπτική όσον αφορά τον διακριτικό χαρακτήρα των προγενεστέρων σημάτων, λαμβανομένων υπόψη της συνήθους πρακτικής στον οικείο εμπορικό τομέα και των λοιπών περιστάσεων της προκειμένης περιπτώσεως.